มารียา บูร์มากา

มารียา บูร์มากา (เกิด 16 มิถุนายน พ.ศ. 2513 ในเมืองคาร์กิว สาธารณรัฐสังคมนิยมโซเวียตยูเครน) เป็นนักร้องชาวยูเครน บุคคลในวงการโทรทัศน์ นักดนตรี และนักแต่งเพลงในแนวเพลงร็อก ป๊อป โฟล์ก และเวิลด์มิวสิก นอกจากนี้ยังเป็นผู้ได้รับตำแหน่งศิลปินประชาชนแห่งยูเครน 
ชีวประวัติและการศึกษา.
บูร์มากามีบุพการีเป็นครู เธอเริ่มร้องเพลงภาษายูเครนขณะเรียนกีตาร์ในโรงเรียนดนตรีแห่งหนึ่ง ในปี พ.ศ. 2530 เธอเข้าเรียนคณะอักษรศาสตร์ของมหาวิทยาลัยแห่งชาติคาร์กิว แว. แอน. การาซิน ในระหว่างศึกษาเธอเริ่มเขียนเพลงของตนเอง
ในปี พ.ศ. 2547 บูร์มากาสำเร็จการศึกษาจากมหาวิทยาลัยแห่งชาติกือยิว ตารัส แชวแชนกอ ด้านวารสารศาสตร์ และต่อมาเธอสำเร็จการศึกษาระดับปริญญาเอกสาขาภาษาศาสตร์
เทศกาลดนตรีและการประกวดในช่วงแรก.
ในช่วงต้นอาชีพ บูร์มากาชนะการประกวดดนตรีหรือเทศกาลดนตรีที่สำคัญของยูเครนหลายรายการ ซึ่งทำให้เธอมีชื่อเสียงอย่างรวดเร็วและกลายเป็นสัญลักษณ์ของดนตรียูเครน
ในปี พ.ศ. 2532 บูร์มากาได้รับรางวัลชนะเลิศใน#เปลี่ยนทาง  ที่เมืองลุตสก์ และได้อันดับสองในเทศกาลดนตรีเยาวชนแชร์วอนารูตา  ที่มีชื่อเสียงในเมืองแชร์นิวต์ซี ในเดือนมิถุนายน พ.ศ. 2533 เธอได้รับรางวัลเกียรติยศในงาน#เปลี่ยนทาง  ในเมืองกานิว และในปี พ.ศ. 2536 เธอชนะเลิศในรายการประกวดเพลงฮิต "12-2" ซึ่งจัดโดยสถานีวิทยุปรอมิน 
อาชีพทางดนตรี.
บูร์มากามีส่วนร่วมอย่างแข็งขันในหลายเหตุการณ์ในประวัติศาสตร์ยูเครนสมัยใหม่ โดยเข้าร่วมในเทศกาลดนตรีเยาวชนแชร์วอนารูตาครั้งแรก พ.ศ. 2532, การปฏิวัติบนหินแกรนิต  พ.ศ. 2533, การปฏิวัติสีส้ม พ.ศ. 2547 และการปฏิวัติแห่งศักดิ์ศรี  พ.ศ. 2556–2557
ในปี พ.ศ. 2534 บูร์มากาบันทึกเสียงอัลบั้มซีดีชุดแรกของเธอในชื่อ "มารียา"  ซึ่งผลิตในมอนทรีออลโดยบริษัทเยฟชาน (Yevshan) ของแคนาดา เป็นซีดีเพลงภาษายูเครนแผ่นแรกที่เปิดตัวในช่วงที่ประเทศยูเครนประกาศเอกราช
ปี พ.ศ. 2541 บูร์มากาได้เปิดตัวอัลบั้ม "ซนอวูลูบลู"  การนำเสนออัลบั้มนี้มีความพิเศษ โดยบูร์มากาได้จัดเป็นงานคอนเสิร์ตกีตาร์อะคูสติกโดยเชิญผู้ใกล้ชิดของเธอและสื่อมวลชนไปที่ห้องแสดงภาพบูชาจากคริสต์ศตวรรษที่ 17–18 ในพิพิธภัณฑ์ศิลปะแห่งชาติยูเครน 
ภาษา.
บูร์มากาเป็นผู้สนับสนุนภาษายูเครนอย่างแข็งขันและเป็นศิลปินประชาชนแห่งยูเครนเพียงคนเดียวที่ทั้งไม่ได้ทำการขับร้องในภาษารัสเซียและไม่มีรายการแสดงดนตรีในภาษารัสเซีย เธอกล่าวว่า "ผืนแผ่นดินของชาวยูเครนที่ไม่มีภาษายูเครนคือความสูญเสียอัตลักษณ์และเสรีภาพทางชาติพันธุ์ของตน"
การแสดงคอนเสิร์ต.
ในปี พ.ศ. 2548 บูร์มากาบันทึกบทเพลงของเธอในรุ่นภาษาอังกฤษหลายเพลง ผลิตคลิปเพลงใหม่ และจัดคอนเสิร์ตการกุศลหลายครั้งในทวีปอเมริกาเหนือ เธอแสดงในเทศกาลยูเครนที่ใหญ่ที่สุดในสหรัฐอเมริกา แวร์คอวือนา  และในเทศกาลแวมกอฟสกาวาตรา  ในซดึญ  ประเทศโปแลนด์ ในปี พ.ศ. 2554 บูร์มากาได้ร่วมแสดงในเทศกาลวัฒนธรรมซอยูซิวกา 
ฤดูร้อนและฤดูใบไม้ร่วงปี พ.ศ. 2557 ส่วนหนึ่งของทัวร์คอนเสิร์ต "ปิดตรือมาแยมอซวอยิค"  เธอได้แสดงในเขตปฏิบัติการต่อต้านการก่อการร้าย ในเมืองที่เป็นแนวหน้าของการรบ รายได้จากการแสดงเหล่านี้ได้มอบเพื่อสนับสนุนกองกำลังอาสาสมัคร
ในช่วงฤดูใบไม้ผลิปี พ.ศ. 2558 บูร์มากาได้แสดงคอนเสิร์ตการกุศลในสหรัฐอเมริกา และฤดูหนาวปีนั้นเธอได้แสดงในสหราชอาณาจักร และในประเทศแคนาดาในเดือนพฤศจิกายน
อาชีพทางโทรทัศน์.
ในคริสต์ทศวรรษ 1990 บูร์มาการับหน้าที่เป็นพิธีกรรายการโทรทัศน์ทางช่องแอสแตแบ  ประกอบด้วยรายการ , , , และทางช่องอูแต-ออดึน  ในรายการ 
ในเดือนพฤษภาคม พ.ศ. 2554 บูร์มากาเป็นผู้ดำเนินรายการหลักของรายการ ทางช่องออดึนปลุสออดึน (1+1) เดือนกันยายน พ.ศ. 2554 เธอเป็นผู้ดำเนินรายการหลักของรายการ ทางสถานีโทรทัศน์ตือวืออัย  ปัจจุบันเธอเป็นผู้ดำเนินรายการหลักและพิธีกรรายการ "กูลต์: แอกสแปรส"  ทางช่องแอสแปรซอแตแว 
รางวัลที่ได้รับ.
มีชื่ออยู่ในรายชื่อผู้หญิงที่มีอิทธิพลมากที่สุด 100 อันดับแรกของนิตยสารรายสัปดาห์ตึฌแนวึกฟอกุส  ในยูเครน
อัลบั้ม.
<templatestyles src="Div col/styles.css"/>